|  |  | ### Hírlevél Új Könyvek 2025. március 19. |
| Új Könyvek Klubtagság! Évente 50.000 Ft-nál többet költesz könyvre? Szeretnéd még olcsóbban megvenni a könyveket? Akkor az Új Könyvek Klubtagságot Neked találtuk ki! Kattints a részletekért! |
| Az élet sosem fekete vagy fehér Az egyik percben egy küszködő grafikus vagy Los Angelesben, aki épp megbékélt azzal, hogy örökre szingli marad, aztán a következő pillanatban New Yorkba repülsz egy magángépen, hogy eljegyezzen az expasid bátyja. Legalábbis... mindenki ezt hiszi. A nőcsábász Beckham Sinclair a vállalata érdekében kénytelen tisztára mosni a róla kialakult, nem túl hízelgő képet, ezért a város legkívánatosabb, milliárdos agglegénye azt akarja, hogy én legyek az álmenyasszonya és a személyi asszisztense. Így most minden percemet azzal a férfival töltöm, akiről azt hittem, soha többé nem látom. Összetört szívem épphogy felépült, de minden Beckkel együtt töltött nap arra késztet, hogy megkérdőjelezzem a szándékait - és a sajátjaimat is. Ahogy a valóság és a tettetés közötti határvonal lassan elmosódik, csak egy dolog biztos: titkokat rejt ez a fekete nyakkendőkkel és kegyes hazugságokkal teli város. |
| Egyszer minden véget ér. Amikor a halálos hajsza a végéhez közeledik, minden törvényi és erkölcsi gát leomlik. A bosszúhadjárat mögött álló rejtélyes lángelme még mindig képes meglepetést okozni, de vajon elég felkészült és dörzsölt ahhoz, hogy túljárjon a bűnüldözés legjobbjainak eszén? Ördögi terve tényleg Nicholas Benning megsemmisítéséről szól, vagy létezik egy ennél nagyobb cél, amely mindeddig rejtve maradt a nyomozók elől? Joyce Saunders számára a nagyszabású, országhatárokon átívelő ügy lezárása immár személyes kérdés. Sikerül elvarrnia minden szálat, és leszámolnia minden ellenségével? Felelősségre vonni a bűnösöket, és igazságot szolgáltatni az ártatlanoknak? Létezik egyetemes igazság, vagy mások feletti ítéletünket egyéni szűrőink is befolyásolják? Sienna Cole Ígéret-sorozatának negyedik része egy erős társadalomkritikával megfűszerezett, feszültséggel és rejtélyekkel teli utazás. Most mindenkiről lehull az álarc. Megmutatkozik, hogy nincs tisztán jó és rossz, fekete és fehér - csupán gyarló emberek, akik saját önös érdekeiket nézve bármire képesek. Az összeesküvések, hazugságok és manipuláció övezte ösvényen az emberi lélek legmélyebb rétegeibe jutunk. |
| A Gyógyítás a bolygóidegen keresztül érthető, szakzsargontól mentes magyarázatok és hasznos illusztrációk segítségével tárja fel az idegrendszer és a bolygóideg szerepét és funkcióit. A könyvből rengeteg mindent megtudhatsz a bolygóideg működéséről, illetve hogy milyen hatással van mentális egészségedre és mindennapi életedre. Ráadásul hasznos és rugalmasan alakítható ötleteket és tanácsokat is kapsz - például légzőgyakorlatokra, masszázstechnikákra, továbbá látókéreg-stimuláló és fizikai tevékenységekre vonatkozóan -, amelyek segítenek fejleszteni az idegrendszer működését. HÁTLAP "A komoly kutatásokra támaszkodó, illusztrált könyv érthető magyarázatokkal szolgál az olvasók számára, akik kézzelfogható segítséget kapnak idegrendszerük megfelelő szabályozásához, hogy felülkerekedhessenek a szorongáson, a depresszión és a traumán. A gyógyuláshoz vezető első lépés az idegrendszer megértése, és ehhez keresve sem találhatnánk tehetségesebb és empatikusabb vezetőt, mint Amanda Armstrong." - Dr. ALEX KORB, idegkutató, coach, a Felfelé a lejtőn - Fordítsuk vissza a depressziót lépésről lépésre az idegtudomány eredményeivel! című kötet szerzője Tanuld meg, hogyan működhetnél együtt idegrendszereddel, ahelyett hogy folyamatosan aláaknáznád működését. |
| Amikor Sophie Steinbeck közvetlenül az esküvője előtt megtudja, hogy vőlegénye ismét megcsalta, mindenáron le akarja fújni az esküvőt. Ő maga nem meri bevállalni, ezért egy hivatásos tiltakozó személyében érkezik a segítség, akinek az a feladata, hogy megjelenjen az esküvőkön, és kimondja, amit (általában) egyetlen pár sem akar hallani a szertartáson: "Tiltakozom!" A lefújt esküvő estéjén Sophie jobban megismeri Max, a hivatásos tiltakozó munkáját: a férfi megmenti az embereket attól, hogy elpazarolják az életüket. Miközben Sophie és Max egyre több időt töltenek együtt, szinte észrevétlenül értékelik át a szerelemről alkotott elképzeléseiket. |
| Egérke a sötétségtől fél, Kisborz a vihartól ijedt meg, Kishódnak pedig kiesett az első foga... Hogyan lehet őket megnyugtatni? Tizenkét kedves és babusgatós történet Tony Wolf népszerű illusztrációival. 3+ |
| Emily Wilde egész életében a tündéreket kutatta. Elismert drüadológusként a szerzetek több száz faját dokumentálta a tündérenciklopédiájában, majd megrajzolta a különböző birodalmak térképeit. Most élete legveszélyesebb tudományos munkája előtt áll: annak a királyságnak a belső működését szeretné tanulmányozni, amelynek ő maga a királynője. Ugyanis elfogadta korábbi tudományos riválisa, a délceg és szeszélyes Wendell Bambleby házassági ajánlatát, aminek következtében rögtön Tündérhon életveszélyes ármányai kereszttüzében találja magát. Együtt sikerül visszaszerezniük Wendell rég elveszett királyságának trónját, így Emily egy csodás rémálomban találja magát, ahol megannyi tudományos felfedezés vár rá. Eleinte viszont éppúgy nem tud beilleszkedni Tündérhonba, mint a halandók világába. Mégis hogyan lehetne királynő egy hozzá hasonló egyszerű tudósból? Nincs sok ideje ezen merengeni, mert Wendell megátalkodott mostohaanyja elátkozta a birodalmat, majd nyomtalanul eltűnt. Hogy megakadályozzák új otthonuk elenyészését, Wendell minden varázserejére és Emily összes tudására szükség lesz. |
| Vajon mi történik, ha találkozik egy magabiztos, karrierista amerikai nő egy elképesztően gazdag, öntelt angol férfival, aki eddig mindent megkapott, amit csak akart? Két eltérő világ ütközése, két erős karakter összecsapása - és egy szeleburdi kiskutya, aki összekuszálja a szálakat. Hova vezethet ez a találkozás? Summer szíve darabokra hullott, mikor elhagyta a vőlegénye. Elhatározta, hogy felhagy a szerelem keresésével, és kizárólag a karrierjére összpontosít. Álmai lassacskán megvalósulni látszanak, amikor hirtelen minden megváltozik: a vezérigazgató rideg és nehezen kezelhető fia lesz az ideiglenes főnöke. Brandon apja kérésére Amerikába utazik, hogy átvegye az irányítást a cégnél. Ott szemben találja magát a karakán, csinos és ellenállhatatlanul vonzó titkárnővel, aki nemcsak a közeledését hárítja, de a pénz és hatalom csábításának is ellenáll. Ez az új helyzet alaposan felborítja a férfi eddigi életét, és még inkább megkérdőjelezi annak értelmét. Ez a történet nem csupán a karrier és a szerelem határvonalait mutatja meg, hanem egy mély önfelfedezésre is hívja a szereplőket. Ahogy a két különböző világ egyre inkább összefonódik, úgy Summer és Brandon is kénytelenek szembenézni saját érzéseikkel és az egymás iránti vonzalmukkal. Ki fog győzni a karrier és a szerelem harcában? A regény olyan, mint egy bonbon, melynek íze egyszerre édes és titokzatos. Vadítóan szenvedélyes és csábítóan érzéki könyv, amelyet még hatásosabbá tesznek a mélyreható pillanatok. Életem egyik legjobb és legforróbb könyvét olvastam el és éltem át. - Tamás Könyv blogger Többször könnyeket csalt a szemembe, volt, hogy elszomorodtam, de a legtöbb esetben sírva nevettem. Olyan csavar van benne, hogy az embert lefordítja a székről. - Barth Attila |